Hemsereka verên a  Şaredarîya Bajarê Pîlî yê Amedî Gultane Kişanaka ke Zîndanê Qefilnayeyî yê Asayîşê Berzî yê Tîpê Fyî yê Kandira de sey rehîne yena tepiştene, seba ke tewrê merasîmê cenazaya waya xo Zeynepe Ozer bibo, ameye ardene Xerpêt.
Badê definê ke dewa Sunî ya Xarpêtî de ame kerdene, Kişanak mezelê dadî, babî û merdimanê xo yê bînan zîyaret kerdî. Kişanak bado ke tezîyeyî qebul kerdî, merdiman û dostanê xo ra xatir waşt. Kişanak newe ra ameye berdene Zîndanê Kandira.
